Den Vest-Sjællandske Avis, 1820-11-07
Jfølge de nyere Efterretninger er ogsaa Molo blevet besat og Generalen forventede kun Afvæbnelsen af de indvendige Egne af Staden for at kunne fuldende dens Ocupation. (Da disse Efterretninger ere de nyeste officielle man har, og det Rygte, som er udbragt over Paris, endskiøndt det er nyere, ingen Hiemmel har, saa maae man vel indtil videre antage, at Palermo er bleven overgivet til Neapolitanerne, uden videre Blodsudgydelse, i det mindste er det ikke troeligt, at General Pepe er blevet drevet ud af Staden, efter at han først har faaet Forterne i Besiddelse, hvilket er blevet officielt bekiendtgjort.)J Neapel selv vedvarer Frihedsværmeriet; da Kongen den 15de October ventedes tilbage fra Parlamentet, saa holdt en Mand paa Pladsen Carita en liden alvorlig Tale til Kongen og hans Søn, og aabnede derpaa et stort Buur, hvori der vare mange sieldne Fugle, med de Ord: "Hilser paa Eders tilbedede Monark, og nyder den Frihed, som Ferdinand i Dag har lovet os. – Den 4de Octbr. blev Hs. Kongl. Høihed Rigsforstanderens Fødselsdag celebreret med en ubeskrivelig Enthusiasme, især om Aftenen i Theatret St. Carlo, hvor det Kongl. Herskab indfandt sig. - Ministeren for de geistlige Anligger har udstædet en Circulaire til alle Biskopperne i Riget, for i Kongens Navn at opfordre dem til at foranstalte 40 Timers Bønner til Gud, om at han vil skiænke den fornødne Oplysning til at erholde den forhaabede Lykke ved den nye Stats-Jndretning. - Kongerigets Stilling er unægtelig ogsaa i dette Øieblik overmaade critisk, Ministeren for de udenlandske Anliggender sagde i Mødet den 4de October i sin Skildring af de udenlandske Forhold: Frankrig giver ingen Aarsag, til Foruroeligelse; dets constitutionelle Regiering, giver os en Forsikring derom, og Hertuginden af Berry er vor elskede Hertug af Calabriens Datter. Endskiøndt Rusland ikke har villet modtage vor Gesandt, saa kan man dog formode, at efterat det har erkiendet det nye spanske Gouvernement, at det ogsaa vil erkiende dette Lands Regiering, hvor en Stalsforfatning, som fuldkommen ligner den Spanske, er bleven indført uden Blodsudgydelse og med den beundringsværdigste Overeensstemmelse. England synes at være ligegyldig, og den brittiske Ambassadeur har givet den Forsikkring, at Forøgelsen af den engeske Flaade i Middelhavet. ikke har nogen anden Hensigt end at beskytte Handelen og de joniske Øer. Jngen Magt har udviist et fiendtligt Sindelag, paa Østerrig nær, som synes at forvente den Beslutning, som vil blive taget i Monarkernes Congres; kun Østerrig kan indgyde Mistillid. Dets Tropper i Jtalien ere blevne forstærkede med 30,000 Mand, og vi vide, at endnu andre 20,000 vilde støde til dem. Klogskab kan maaskee have tilraadet Østerrig at forstærke sin Magt i Jtalien, for at sikkre sine Besiddelser paa Halvøen, naar den ikke kiendte de Grundsætninger, som lede os; men da intet fiendtligt Sindelag er udviist fra vor Side; da vi have blot erkiendt Benevent og Pontecorvos Uafhængighed, som vi dog let kunde have bemægtiget os, da den største Deel af Jndvaanerne have viist sig tilbøielige til at giøre fælleds Sag med os, saa kunne vi ikke allene betragte Østerrigs Bevæbning som en simpel Forsigtigheds Forholdsregel. Endnu er ingen Erklæring paafulgt, og vor nye Ambassadeur ved det Wienske Hof opholder sig endnu i Bologna, i det Haab, at han skal blive antaget; men vil Østerrige vedblive med sine Udrustninger, og virkelig begynde Krig, mod Kongeriget begge Sicilierne, saa vil Nationen vide at modstaae ethvert Angreb. Flere Medlemmer forlangte endnu nærmere Oplysninger, og paastode isærdeleshed, at det var væsentligt nødvendigt, at Kongen erklærede sig for fuldkommen uafhængig, og at han med egen Haand tilskrev den Østerrigske Keiser. Ministeren svarede derpaa, at denne Forsigtighed var allerede brugt, og at Kongen ikke allene havde egenhændig tilskrevet Keiseren, men ogsaa alle andre Souverainer, uden at det havde frembragt den forønskede Virkning. Ogsaa meldes fra Paris, at Fyrste Pignatelli ikke har kunne erholde Pas af General Frimont, uagtet han foregav, at han ikke havde nogen politisk Mission, men at han blot skulde overbringe Breve til Erkehertuginden Princessen af Salern; hvilket Forhold (hedder det ogsaa er bleven bifaldet fra Fransk Side. – De 2 Engelske Fregatter Liffey og Active ere ankomne paa Rheden ved Neapel; Englænderne udviiste megen Forsigtighed, og udspurgte, inden de satte Baade i Land, om alt var roligt i Staden, og om den Kongl. Familie endnu var der. - Greve Canonici af Ferrara er bleven arresteret paa en Badreise, som han har foretaget sig til Venedig, og staaer i Fare for at blive dømt som en Carbonari, men den pavelige Regiering har ladet ham reclamere som sin Undersaat.